Ծնվել է 1975թ. մայիսի 7-ին, Երևանում: Բեմադրիչ, դերասան Տիգրան Շամիրխանյանի ծոռն է: 1994թ. ավարտել է Երևանի Կամերային թատրոնի դերասանական ստուդիան, 1996թ.` Երևանի պոլիտեխնիկական ինստիտուտը: 1991-96թթ աշխատել է Կամերային թատրոնում` որպես դերասան, ապա` ադմինիստրատոր: 2002-ից աշխատել է «Յան TV»-ում, որտեղ հանդիսացել է մի շարք նախագծերի համահեղինակ և վարող: Խաղացել է «Նազար», «Կաբառե», «Կառավարական համերգ», «Ներոն», «Պարոնայք, ամեն ինչ քանդվում է», «Ես իմ անուշ Հայաստանի…», «Լինսի շոու-ծրագիր», «Տիտանիկ. Made in Armenia» և այլ ներկայացումներում: 2009-ից «Նովոյե վրեմյա» օրաթերթի և մի շարք այլ լրատվամիջոցների մշակութային մեկնաբանն է: Նկարահանվել է «Սեր և ծիծակ» (2002թ.), «Ժաննա դ'Առկի առեղծվածը» (2004թ.) կինոնկարներում: Նկարահանել է «Երազից տարվածը» (2011թ.), «Տղաս, ու՞ր է Եփրատը» (2015թ.) ֆիլմերը: Հայաստանի ժուռնալիստների և թատերական գործիչների միությունների և Լրագրողների միջազգային դաշնության անդամ է: